**55. Miért nem hizlal a light kóla?**

**Anyagok**

Fehling(I)-oldat

Fehling(II)-oldat

kóla

kóla light

**Eszközök**

kémcső, 2 db

cseppentő, 3 db

kémcsőfogó

Bunsen-égő

**A kísérlet végrehajtása**

Mindkét kémcsőbe tölts kétujjnyi Fehling(I)-oldatot, majd cseppenként adj hozzá Fehling(II)-oldatot addig, amíg a kezdetben leváló csapadék mélykék színnel feloldódik. Az elkészült reagensek Cu2+-ionokat tartalmaznak. Az első kémcsőhöz adj egy cseppentőnyit a kólából, a másodikba ugyanannyit a kóla lightból. Kémcsőfogó csipeszbe fogva mindkét kémcső tartalmát forrald 2−3 percig. Hasonlítsd össze a végeredményeket.

**Tapasztalat**

**Magyarázat**

**Biztonsági tudnivalók és hulladékkezelés**

* Forraláskor figyelj arra, hogy az oldat ne fusson ki, és ne fröccsenjen rád vagy a társadra.
* A rézionok mérgezőek, ezért a kísérlet maradékait tilos a lefolyóba önteni, a „Szervetlen hulladék” feliratú gyűjtőbe kell kiüríteni a kémcsövek tartalmát.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.